open-index/open-wikipedia-markdown huggingface dataset:
ஆனந்தன் (திரைப்படம்)

***ஆனந்தன்*** (அல்லது ***அக்னி புராண மகிமை***) ஒரு இந்திய தமிழ்த் திரைப்படமாகும். 1942 ஆம் ஆண்டு வெளியான இத்திரைப்படத்தை எஸ். டி. எஸ். யோகி தயாரித்து இயக்கியிருந்தார். எம். வி. மணி, எஸ். டி. ஆர். சந்திரன், பி. சரஸ்வதி, கிருஷ்ணகாந்த், கே. வி. ஜீவா ஆகியோர் முக்கிய பாத்திரங்களில் நடித்தனர்.

## திரைக்கதை
இந்தக் கதை சுமார் 2000 ஆண்டுகளுக்கு முன் நடைபெற்றது. வசந்த மகாராஜா ஒரு நாட்டின் அரசர். ஆட்சியை நடைமுறைப்படுத்தும் அதிகாரியாக அவரது இராஜகுரு இருக்கிறார். இந்த இராஜகுரு ஒரு தீயவன். நாட்டிலே ஆனந்தன் என்ற ஒரு மதகுரு இருக்கிறார். இந்த மதகுருவை மயக்கும்படி அரண்மனை நாட்டியக்காரி மோகினியை இராஜகுரு அனுப்புகிறார். ஆனால் மோகனா ஆனந்தனின் பக்தை ஆகிறாள். இதனால் ஆத்திரமுற்ற இராஜகுரு, ஆனந்தனை நிஷ்டை நிலைக்குக் கொண்டு போய் அவனது உடலை அசைவற்றதாக ஆக்கிவிடுகிறார். பின்னர், அசைவற்ற ஆனந்தனின் உடலை எடுத்துச் சென்று படுக்கையில் தூங்கிக் கொண்டிருக்கும் மகாராணிக்குப் பக்கத்தில் வைத்து விடுகிறார். மதகுருவும் மகாராணியும் ஒரே கட்டிலில் படுத்திருப்பதை மகாராஜா பார்த்துவிடுகிறார். அவர்கள் இருவரையும் உயிருடன் எரித்துக் கொல்லும்படி கட்டளையிடுகிறார். ஆனந்தன் தன் இரு கண்களையும் தோண்டியெடுத்து மோகினியிடம் கொடுக்கிறான். ஆனால் அக்கண்கள் நழுவிச் சென்று கைலாசத்திலே சிவபெருமானைச் சென்றடைகின்றன. நிலைமையை அறிந்த சிவன், பார்வதியுடன் வந்து ஆனந்தனையும் மகாராணியையும் காப்பாற்றுகிறார்.
அரசன் புத்தி தெளிந்து இறைவனிடம் மன்னிப்பு கேட்கிறான். இராஜகுரு தான் செய்த கொடிய செயல்களுக்குத் தண்டனையாகக் கண்பார்வையை இழக்கிறார்.

## நடிகர்கள்

## மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:ஜி. ராமநாதன் இசையமைத்த திரைப்படங்கள்
வாட் பிரா தாட் தோய் சுதீப்

**வாட் பிரா தாட் தோய் சுதீப்**  (Wat Phra That Doi Suthep)  (,  தாய்லாந்து நாட்டின் *சியாங் மாங்*  மாகாணத்தில் உள்ள தேரவாத பௌத்தப் பிரிவை சேர்ந்த விகாரையாகும். இவ்விகாரை 309 படிகள் கொண்ட தோய் சுதீப் எனும் மலையில் அமைந்திருப்பதால் இவ்விகாரைக்கு இப்பெயர் உண்டாக காரணமாயிற்று.

இப்பௌத்த விகாரை தூபியுடன் 1383இல் நிறுவப்பட்டது. பிற்காலங்களில் இவ்விகாரை  விரிவுபடுத்தப்பட்டது.

## வாட் தோய் சுதீப்

செப்புத் தகடுகளால் வேயப்பட்ட இவ்விகாரையில் தூபிகள், அடுக்குத் தூபிகள், ஆலய மணிகள், அருங்காட்சியகம்,  மரகத்திலான புத்தர் மற்றும் விநாயகர்  சிலைகள் உள்ளது.

## படக்காட்சிகள்

Image:White elephant Doi Suthep.JPG|வெள்ளை யாணை 
File:Thailand Wat Phra That Doi Suthep Temple Dragons on Gates.JPG|கோயில் நுழைவு வாயிலின் நாகங்கள்
File:Chiang mai stone snake.jpg|வாயில் அருகே கல் நாகம்
File:Thailand Wat Phra That Doi Suthep Temple Dragon Decoration.JPG|நாக வேலைபாடுகள் 
File:Thailand Wat Phra That Doi Suthep Temple Golden Mount.JPG|விகாரையின் தங்க விமானம்
File:Thailand Wat Phra That Doi Suthep Temple Golden Mount with Buddha Statues.JPG| விகாரையின் தங்க விமானம் 
File:Thailand Wat Phra That Doi Suthep Temple Buddha Statue.JPG|விகாரையில் தங்கத்திலான புத்தரின் சிலை
File:Thailand Wat Phra That Doi Suthep Temple Green Glass Buddha Statue.JPG|மரகத புத்தரின் சிலை


## இதனையும் காண்க
* வாட் பௌத்தக் கோயில்
*பௌத்த யாத்திரை தலங்கள்

## மேற்கோள்கள்

## வெளி இணைப்புகள்
* Doi Suthep, Tourism Thailand 

பகுப்பு:பௌத்த யாத்திரைத் தலங்கள்
பகுப்பு:தாய்லாந்து புத்த கோயில்கள்
வாட் பிரா சி ரத்தின மகாதாட்

**வாட் பிரா சி ரத்தின மகாதாட்** (Wat Phra Si Rattana Mahathat) (; "Temple of Great Jewelled Reliquary"), வழக்கமாக இப்பௌத்த அடுக்குத் தூபிவை *வாட் யாய்*   (Wat Yai (; "பெரிய கோயில்") என்று அழைக்கிறார்கள். தாய்லாந்து கட்டிடக் கலை நயத்தில் கட்டப்பட்ட இந்த அடுக்குத் தூபி,  தாய்லாந்து நாட்டின் *பிட்சனுலோக்*  மாகாணத்தின் அமைந்துள்ளது.

## வரலாறு
*வாட் பிரா சி இரத்தின மகாதாட்*  அடுக்குத் தூபி கி பி  1357இல் தாய்லாந்தின் *சுகதோய்*  மன்னர் *லிதாய்*  என்பவரால் நிறுவப்பட்டது.

பின்னர் வந்த தாய்லாந்து மன்னர்களால் இந்த அடுக்குத் தூபி விரிவாக்கப்பட்டு, அழகிய தங்க புத்தர் சிலை நிறுவப்பட்டது. 

## படக்காட்சிகள்

File:Phra Buddha Jinaraj - Phitsanulok.jpg|புத்தரை பூசிக்கும் பக்தர்கள்
File:2013 Phra Buddha Chinnarat 01.jpg|தங்கத்திலான புத்தர் சிலை
File:2013 Wat Phra Si Rattana Mahathat Prang.jpg|மிளிரும் கோயில் விமானம் 
File:Watyai 31.JPG|கோயில் விமானம்


## இதனையும் காண்க
* வாட் பிரா தாட் தோய் சுதீப்
* வாட் பௌத்தக் கோயில்
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்
* http://watyai.com/new/
* http://www.chumsang.net/Phitsanulok.php

பகுப்பு:தாய்லாந்து புத்த கோயில்கள்
பகுப்பு:பௌத்த யாத்திரைத் தலங்கள்
அக்கினேனி குடும்பராவ்

**அக்கினேனி குடும்பராவ்** (*Akkineni Kutumba Rao*) இந்தியாவைச் சேர்ந்த தெலுங்குத் திரைப்பட இயக்குநர், தயாரிப்பாளர் மற்றும் எழுத்தாளர் ஆவார்.

## இயக்கிய திரைப் படங்கள்

* பாத்ரம் கொடுகு  
* தோடு  
* பதா நகரமலோ பசிவடு  
* குலபீடூ  
* அமுல்யம்

தேசியத்  திரைப்பட விருதும் நந்தி விருதும் இவருக்கு வழங்கப்பட்டன. 
பன்னாட்டுத் திரைப்படத் திருவிழாவிலும் இவர் கௌரவிக்கப்பட்டார்.

1973 இல் இவர் தெலுங்கில் எழுதிய சொரஜ்ஜம் என்னும் புதினம் ஆங்கிலத்தில் மொழி பெயர்ப்பாகி வெளிவந்துள்ளது.

## மேற்கோள்

பகுப்பு:இந்தியத் திரைப்பட இயக்குநர்கள்
பகுப்பு:தெலுங்கு எழுத்தாளர்கள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:இந்திய ஆவணப்படத் தயாரிப்பாளர்கள்
சுவீடனின் கஸ்டாவஸ் அடால்பஸ்

**கஸ்டாவ் இரண்டாம் அடால்ஃப் ** (9 டிசம்பர் 1594 &ndash; 6 நவம்பர் 1632); **கஸ்டாவஸ் அடால்பஸ்**, அல்லது **கஸ்டாவஸ் அடால்பஸ் தி கிரேட்** (, ), 1611 முதல் 1632 வரை சுவீடனின் மன்னராக பதவி வகித்தவராவார். சுவீடனை ஒரு சக்தி வாய்ந்த நாடாக () உருவாக்கியதில் முக்கியப் பங்கு வகித்தார். இவர் முப்பதாண்டுப் போரில் சுவீடனை இராணுவ மேலாதிக்கத்திற்கு இட்டுச் சென்றார்.

இவர்  உலகின் மிகச் சிறந்த இராணுவ தளபதிகளில் ஒருவராக கருதப்படுகிறார்.

## மேற்கோள்கள்

பகுப்பு:சுவீடனின் வரலாறு
பகுப்பு:சுவீடன் மக்கள்
பகுப்பு:1594 பிறப்புகள்
பகுப்பு:1632 இறப்புகள்
ஆராய்ச்சி மணி (மனுநீதி சோழன்)

***ஆராய்ச்சி மணி*** () அல்லது ***மனுநீதி சோழன்*** 1942 ஆம் ஆண்டு வெளியான ஒரு தமிழ்த் திரைப்படமாகும். பி. கே. ராஜா சாண்டோ இயக்கத்தில் உருவான இத்திரைப்படத்தில் பி. பி. ரங்காச்சாரி, எம். ஆர். சந்தானலட்சுமி, எஸ். பாலச்சந்தர், எஸ். வரலட்சுமி, ஏ. ஆர். சகுந்தலா, என். எஸ். கிருஷ்ணன், டி. ஏ. மதுரம் ஆகியோர் முக்கிய பாத்திரங்களில் நடித்தனர்..

## திரைக்கதைச் சுருக்கம்
திருவாரூரைத் தலைநகரமாகக் கொண்டு ஆட்சி செய்த மனுநீதிச் சோழன் என்ற மன்னன் நீதி வழுவாமைக்குப் புகழ் பெற்றவன் என பழைய தமிழ் நூல்களில் தகவல் காணப்படுகிறது. ஒரு பசுக் கன்றின் மீது தேரேற்றி அக்கன்றைக் கொன்றான் என்பதற்காகத் தன் மகன் மீது தேரேற்றி அவனைக் கொன்றான் எனவும் பின்னர் கடவுள் தோன்றி அவனது மகனையும், கன்றையும் மீண்டும் உயிர் பெறச் செய்தார் எனவும் அக்கதையில் கூறப்பட்டுள்ளது. ஆயினும் இந்த திரைப்படத்தில் அந்தச் சம்பவத்துக்கு முக்கியத்துவம் கொடுக்காமல் பின்னர் நடந்த சம்பவங்கள் பற்றியே கதை பின்னப்பட்டுள்ளது. அரசகுமாரன் வேட்டைக்குச் சென்ற இடத்தில் ஒரு பெண்ணைக் கண்டு அவள் மீது காதல் வயப் படுகிறான். அப்பெண்ணும் அவனை விரும்புகிறாள். அந்தப்பெண் ஒரு அமைச்சரின் மகள். இவர்கள் காதலை அந்த அமைச்சர் விரும்பவில்லை. அரசன் அரசகுமாரனுக்கு முடிசூட்டுகிறார். அரசகுமாரன் அமைச்சரின் மகளை எவ்வாறு திருமணம் செய்கிறான் என்பதே மீதிக் கதையாகும்.

## நடிப்பு
### நடிகர்கள்

### நடிகைகள்

இவர்களுடன் கலாமண்டல மாதவன், தங்கமணி, சித்ரலேகா நடனக் குழுவினரும் நடித்திருந்தனர்.

## தயாரிப்புக் குழு

## தயாரிப்பு விபரம்
கோவையில் இயங்கி வந்த கந்தன் கம்பெனி நிறுவனத்துக்குச் சொந்தமாக இருந்த கந்தன் கலையகத்தில் இந்தத் திரைப்படம் தயாரிக்கப்பட்டது. அவர்களது புகழ் பெற்ற தயாரிப்புகளில் இத்திரைப்படமும் ஒன்றாகும். தற்போது இந்த நிறுவனமோ அல்லது கலையகமோ இல்லை.

## பாடல்கள்
இத் திரைப்படத்தின் பாடல்களுக்கு இசையமைத்தவர் ஸ்ரீநிவாசராவ் சிந்தே. பாடல்களை இயற்றியவர் கம்பதாசன். பாடல்கள் அனைத்தும் கருநாடக இசை இராகங்களில் அமைக்கப்பட்டிருந்தன.

## மேற்கோள்கள்

பகுப்பு:1942 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
செம்மஞ்சேரி குன்னிராமன் நாயர்

**செம்மஞ்சேரி குன்னிராமன் நாயர்** (26, சூன் 1916 - 15 மார்ச் 2021) கதகளி நடனக் கலைஞர் ஆவார்.   கேரளத்தில் கோழிக்கோடு மாவட்டத்தில் உள்ள செம்மஞ்சேரியைச் சேர்ந்தவர்.

## வாழ்க்கை வரலாறு

சென்னையில் ஓராண்டு தங்கிப் தஞ்சாவூர் பாலசரஸ்வதியிடம் பரத நாட்டியம் கற்றுக் கொண்டார்.
15 ஆம் அகவையில் குரு கருணாகர மேனன் என்பவர் நடத்திக் கொண்டிருந்த கதகளி நடனக் குழுவில் சேர்ந்து கதகளி நடனத்தைக் கற்றுக் கொண்டார்.
 
தொடக்கக் காலத்தில் திரௌபதி வேடத்தில் நடித்தார். கதகளி நடனத்தில் கிருட்டினராக நடித்து மக்களிடம் பெரும் புகழ் பெற்றார். 1948 இல் கேரளத்தில் கன்னுரில் பரத நாட்டியப்பள்ளி ஒன்றைத் தொடங்கினார். 1948 இல் பேரி சர்க்கசு நிறுவனத்தில் சேர்ந்தார். கிருட்டினா கோபிகா நடனத்தைக் ஆடிக்காட்டினார். 1983 இல் செலிய கதகளி வித்தியாலயம் என்ற பெயரில் செலிய என்ற அவருடைய சொந்த ஊரில் தொடங்கினார். முத்திரை என அழைக்கப்படும் இவருடைய  கை நளினங்கள் நடனம் பார்ப்பவர்களைப் பரவசப்படுத்தும் தன்மை கொண்டவை.

## பெற்ற விருதுகள்

* கேரள சங்கீதா நாடக அகாதமி விருது-1979 
* கலா மண்டபம் விருது-2001  
* தர்ப்பணம் நாட்டிய குல்பதி விருது-2002 
* மயில்பீலி விருது  
* கேரளா கலா மண்டலம் கலா ரத்தினம் விருது

## சான்றாவணம்

## மேலும் பார்க்க
http://www.hindustantimes.com/morefromlifestyle/meet-the-100-year-old-kathakali-dancer-kunhiraman-nair/story-6wjhZH2a0edhkbQMJz9pFO.html

பகுப்பு:நடனக் கலைஞர்கள்
பகுப்பு:2021 இறப்புகள்
பகுப்பு:கேரள சங்கீத நாடக அகாதமி விருது பெற்றவர்கள்
பகுப்பு:கேரள சங்கீத நாடக அகாதமி கூட்டாளர் விருது பெற்றவர்கள்
இந்தியாவின் வருவாய் வட்டங்கள்

**இந்தியாவின் வருவாய் வட்டங்கள்** அல்லது **இந்தியாவின் தாலுகாக்கள்** (Tehsils of India) என்பது இந்திய நிர்வாக அலகான மாவட்டங்களின் துணை வருவாய் மாவட்டங்கள் ஆகும். வருவாய் வட்டங்கள் பல இந்திய மாநிலங்களில் **தாலுகா** என்றும், **மண்டல்** என்றும் **சமூக வளர்ச்சி வட்டாரம்** (Community Development Block) என்றும் **உட்கோட்டம்** என்றும், **வட்டம்** என்றும்  அழைக்கப்படுகின்றன.

## மாநிலவாரியாக இந்தியாவின் தாலுகாக்கள்
இந்திய மாநிலங்களில், தாலுகா எனப்படும் துணை மாவட்டங்கள் பல்வேறு பெயர்களில் அழைக்கப்படுகிறது.

மொத்தம்: அனைத்திந்தியா அளவில் = 5564

## மேற்கோள்கள்

பகுப்பு:இந்திய நிர்வாக அலகுகள்
பகுப்பு:இந்திய ஆட்சிப் பிரிவுகள்
பகுப்பு:இந்திய வட்டங்கள்
ஒற்றைக் கருவன் பல்லுருவாக்கம்

**ஒற்றைக் கருவன் பல்லுருவாக்கம் (single-nucleotide polymorphism)** அல்லது **ஒகப** எனச் சுருக்கமாகக் கூறப்படும் இந்நிகழ்ச்சி தனிக் கருவனில் ஏற்படும் மாற்றமாகும். இது மரபணுத்தொகையின் குறிப்பிட்ட இருப்பில் ஏற்படுகிறது. இந்த ஒவ்வொரு மாற்றமும் ஒரு மக்கள்தொகைக்குள் கணிசமான அளவுக்கு அமைகிறது (காட்டாக, >1%).

எடுத்துக்காட்டாக, மாந்தனின் மரபந்தொகையின் ஒரு குறித்த அடி இருப்பில் உள்ள  அடி C பெரும்பாலான  தனியர்கள் அனைவரிலும் அமையும் வாய்ப்புள்ளது. ஆனால் சில சிறுபான்மையான தனியர்களில், இந்த இருப்பில் அடி A அமைந்துவிடுகிறது . இந்தக் குறித்த இருப்பில் ஓர் ஒற்றை கருவன் பல்லுருவாக்கம் உள்லது. இந்த அடியிருப்புக்கு வாய்ப்புள்ள இரு கருவன் வேறுபாடுகளாக இவ்விருப்புக்கான மாற்றுமரபு அலகுகளான C  அல்லது A இரண்டில் ஒன்று அமையலாம்.

ஒகபக்கள் பரந்துபட்ட பல நோய்கள் உருவாகும் வாய்ப்பை ஏற்படுத்துகின்றன; எடுத்துக்காட்டாக, sickle-cell anemia, β-thalassemia and cystic fibrosis ஆகியவை ஒகபக்களால் உருவாகின்றன. நம் உடல்நலிவின் கடுமையும் அதற்குத் தரும் மருத்துவத்துக்கு உடல் ஆற்றும் துலங்கலும்/எதிர்வினையும் மரபியலான மாற்றங்களின் உருவாக்கங்களே ஆகும். எடுத்துக்காட்டாக,  APOE (அபோலிப்போபுரதம் E) மரபனில் அமையும் ஓர் ஒற்றைக் கருவன் பல்லுருவாக்கம் அல்சீமர் நோய் உருவாக்கும் உயர் வாய்ப்பு இடரைக் கொண்டுள்ளது.

## வகைமைகள்

## குறிப்புகள்

## மேற்கோள்கள்
*Nature Reviews Glossary
*Human Genome Project Information — SNP Fact Sheet

## வெளி இணைப்புகள்

*NCBI resources — Introduction to SNPs from NCBI
*The SNP Consortium LTD  — SNP search
*NCBI dbSNP database — "a central repository for both single base nucleotide substitutions and short deletion and insertion polymorphisms"
*HGMD — the Human Gene Mutation Database, includes rare mutations and functional SNPs
*SNPedia - a wiki devoted to the medical consequences of DNA variations, including software to analyze personal genomes
*International HapMap Project  — "a public resource that will help researchers find genes associated with human disease and response to pharmaceuticals"
*GWAS Central — a central database of summary-level genetic association findings
*1000 Genomes Project — A Deep Catalog of Human Genetic Variation
*WatCut  — an online tool for the design of SNP-RFLP assays
*SNPStats  — SNPStats, a web tool for analysis of genetic association studies
*Restriction HomePage — a set of tools for DNA restriction and SNP detection, including design of mutagenic primers
*American Association for Cancer Research Cancer Concepts Factsheet on SNPs 
*PharmGKB — The Pharmacogenetics and Pharmacogenomics Knowledge Base, a   resource for SNPs associated with drug response and disease outcomes.
*GEN-SNiP — Online tool that identifies polymorphisms in test DNA sequences.
*Rules for Nomenclature of Genes, Genetic Markers, Alleles, and Mutations in Mouse and Rat
*HGNC Guidelines for Human Gene Nomenclature 
*SNP effect predictor with galaxy integration
*Human Gene Mutation Database
*GWAS Central
*Open SNP — a portal for sharing own SNP test results
*The HapMap Project

பகுப்பு:மூலக்கூற்று உயிரியல்
பகுப்பு:மக்கள்தொகை மரபியல்
பகுப்பு:மரபுக் கால்வழியியல்
பகுப்பு:உயிர்த்தொழில்நுட்பவியல்
பகுப்பு:சடுதிமாற்றங்கள்
சாரங்கதரா (1935 திரைப்படம்)

**சாரங்கதாரா** 1935 ஆம் ஆண்டு வெளிவந்த 6,000 அடி நீளமுடைய சரித்திர தமிழ்த் திரைப்படமாகும். லோட்டஸ் பிக்சர்ஸ் பட நிறுவனம் தயாரித்து, வி. எஸ். கே. பதம் இயக்கிய இத்திரைப்படத்தில், கே. ஸ்ரீனிவாசன், டி. எம். சாரதாம்பாள் உள்ளிட்ட பலரும் நடித்துள்ளனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
திருத்தொண்ட நாயனார் (1935 திரைப்படம்)

**திருத்தொண்ட நாயனார்** அல்லது **சிறு தொண்ட நாயனார்** 1935 ஆம் ஆண்டு வெளிவந்த 14,885 அடி நீளமுடைய புராண தமிழ்த் திரைப்படமாகும். மாலிக் பிக்சர் கார்பரேஷன் - ராதா பிலிம்ஸ் பட நிறுவனம் தயாரித்து, சி. வி. ராமன் இயக்கிய இத்திரைப்படத்தில், டி. கே. சுந்தரப்பா, சௌர்ணாம்பாள் உள்ளிட்ட பலரும் நடித்துள்ளனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
அஹதிய்யா பாடசாலை

அஹதிய்யா பாடசாலை என்பது இலங்கையில் வாழும் முஸ்லிம்க்ளுக்கு இஸ்லாமியக் கல்வியை கற்றுக் கொடுக்கும் பாடசாலைகளின் வலையமைப்பாகும். இப்பாடசாலைகள் வாரத்தில் ஒவ்வொரு ஞாயிற்று கிழமைகளிலும் நடைபெறுகிறது. இவ் வலையமைப்பு 'மத்திய அஹதிய்யா பாடசாலைகள் சம்மேளனம்'(Central Ahadiyyah Schools Federation) எனப்படும் தாய் நிறுவனத்தினால் இயக்கப்படுகிறது. பல துறைகளையும் சார்ந்த இஸ்லாமிய மற்றும் சமூகப்பற்றுமிக்க ஆண், பெண் இரு பாலாரையும் கொண்ட தொண்டர் ஆசிரியர்களால் இப்பாடசாலை மாணவர்களுக்கு மார்க்கக் கல்வி ஊட்டப்படுகிறது.

பகுப்பு:கல்வி நிறுவனங்கள்
ஹரிச்சந்திரா (1935 திரைப்படம்)

**ஹரிச்சந்திரா** அல்லது **ஹரிஸ் சந்திரா** 1935 ஆம் ஆண்டு வெளிவந்த 18,937 அடி நீளமுடைய புராண தமிழ்த் திரைப்படமாகும். பயோனீர் பிலிம்ஸ் பட நிறுவனம் தயாரித்து, பிரபுல்லா கோஷ் இயக்கிய இத்திரைப்படத்தில், வி. ஏ. செல்லப்பா, டி. பி. ராஜலட்சுமி உள்ளிட்ட பலரும் நடித்துள்ளனர்.

## மேற்கோள்கள்

பகுப்பு:1935 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சயனோகார்பன்

**சயனோகார்பன்கள்** *(Cyanocarbons)* என்பவை பல சயனைடு வேதி வினைக்குழுக்களை  கொண்டிருக்கும் வேதிச்சேர்மங்களின் ஒரு தொகுதியாகும். ஐதரோ கார்பன்களில் இருக்கும் ஒன்று அல்லது அதற்கு மேற்பட்ட ஐதரசன் அணுக்களுக்குப் பதிலாக சயனைடு தொகுதிகள் மாற்றீடு செய்யப்பட்டு இவை உருவாகின்றன, எனவே இவற்றைப் பொதுவாக கரிமச் சேர்மங்கள் என்று வகைப்படுத்துகிறார்கள். இத்தொகுதியின் மூத்த உறுப்பினராக C(CN)4 (நான்குசயனோ மீத்தேன் அல்லது கார்பன் டெட்ராசயனைடு) கருதப்படுகிறது. கரிம வேதியியலாளர்கள் பொதுவாக சயனைடுகளை நைட்ரில்கள் என்பர்.  

பொதுவாக, சயனைடு ஒரு எதிர்மின்னூட்ட பதிலி ஆகும். இதனால், எடுத்துக்காட்டாக, சயனைடு-பதிலீடு செய்யப்பட்ட கார்பாக்சிலிக் அமிலங்கள் மூத்த உறுப்பினர்களை விட வலிமையுடன் இருக்க முனைகின்றன. உடனிசைவு கட்டமைப்புகள் வெளிப்படுத்தும் உள்ளடங்கா எதிர்மின் சுமையை சயனைடு குழுக்களால் எதிர்மின் அயனிகளாக நிலைப்படுத்திக் கொள்ள இயலும். 

## வரையறையும் உதாரணங்களும்

சயனோகார்பன்கள் என்பவை பல சயனைடு வேதிவினைக் குழுக்களைக் கொண்டு, வேதிப்பண்புகளில் குறிப்பிடத்தக்க மாற்றங்களை அவற்றில் ஏற்படுத்தக்கூடிய கரிமச் சேர்மங்கள் ஆகும்'.
சில முக்கியமான சயனோகார்பன்கள்:

*நான்கு சயனோயெத்திலின் (Tetracyanoethylene), பல எத்தீன் வழிப்பொருட்களைப் போலல்லாமல் இது உடனடியாக ஒடுக்கமடைந்து நிலையான எதிர்மின் அயனியாக மாறும் இயல்புடையது. 

*பென்டாசயனோவளையபென்டாடையீன் (Pentacyanocyclopentadiene), C-H பிணைப்பின் அயனியாக்கும் பண்பால் இது நிலையான எதிர்மின் அயனியாக மாறும் இயல்புடையது.

*நான்குசயனோயெத்திலின் ஆக்சைடு (Tetracyanoethylene oxide),  C-C பிணைப்பின் உடனடி துண்டாதல் வினைக்கு உட்படும் ஒரு மின்கவர் எப்பாக்சைடு.
 
*நான்குசயனோகுயினோயிருமெத்தேன் (Tetracyanoquinodimethane), C6H4-1,4-(C(CN)2)2, ஒரு வலிமைமிகுந்த எலக்ட்ரான் ஏற்பி

*சயனோபார்ம் (Cyanoform) இதுவொரு முச்சயனோமெத்தேன், (NC)3CH

## மேற்கோள்கள்

பகுப்பு:நைட்ரைல்கள்
அழகாபுரி (விருதுநகர் மாவட்டம்)

இந்திய மாநிலமான தமிழ்நாட்டின் விருதுநகர் மாவட்டத்தில் உள்ள **வத்திராயிருப்பு வட்டத்தில்** உள்ள கிராமம் **அழகாபுரி** ஆகும். நாகமா நாயக்கர் மற்றும் அவரது மகன் விசுவநாத நாயக்கரின் ஆளுகையில் மதுரை இருந்தபோது உள்ள 72 *பாளையங்களில்* இதுவும் ஒன்றாக பாரம்பரியமாக அங்கீகரிக்கப்பட்டுள்ளது.

## நிலவியல்
சுதந்திரத்தைத் தொடர்ந்து, அழகாபுரி விருதுநகர் மாவட்டத்தின் நிர்வாகத்தின் கீழ் வந்தது. இது தேசிய நெடுஞ்சாலை 208இல் டி.கல்லுப்பட்டிக்கும் இராஜபாளையத்திற்கும் இடையில் அமைந்துள்ளது.

## அருகிலுள்ள பாளையங்கள்
* சாப்டூர்
* சிவகிரி
* கொல்லங்கொண்டன்

## மக்கட்தொகை
2011ஆம் ஆண்டு கணெக்கெடுப்பின் படி அழகாபுரியில் 698 ஆண்களும் 664 பெண்களும் என 1362 பேர் வாழ்கின்றனர். அழகாபுரி கிராமத்தின் எழுத்தறிவு விகிதமானது 83.84% ஆக உள்ளது.

## மேற்கோள்கள்

பகுப்பு:மதுரை நாயக்கர்கள்
பகுப்பு:Coordinates on Wikidata
பகுப்பு:விருதுநகர் மாவட்டத்திலுள்ள கிராமங்கள்
டையசால்டு

**டையசால்டு** *(Diazald)* என்ற வர்த்தகப் பெயர் கொண்ட என்–மெத்தில்-என் – நைத்திரசோ-பி-தொலுயீன்சல்போனமைடு( N-Methyl-N-nitroso-p-toluenesulfonamide) ஒரு நைட்ரசன் சேர்மமாகும். இச்சேர்மத்தின் மூலக்கூற்று வாய்ப்பாடு C8H10N2O3S ஆகும். நச்சுத்தன்மை மிக்கதும், நிலைப்புத்தன்மை அற்றதுமான ஈரசோமெத்தேனை, தயாரிப்பதற்கு உதவும் முன்னோடிச் சேர்மமாக இச்சேர்மம் உள்ளது. இச்செயல்முறையை மேற்கொள்வதற்கு எளிதிலும் பாதுகாப்பாகவும் கையாள்வதற்கு உற்ற சேர்மமாக டையசால்டு  கருதப்படுகிறது. 

சோடியம் ஐதராக்சைடு அல்லது பொட்டாசியம் ஐதராக்சைடு போன்ற ஒரு காரத்தை இதனுடன் சேர்க்கும்பொழுது ஒரு நீக்க வினை தோன்றுகிறது. இவ்வினையில் ஈரசோமெத்தேனும் உடன் விளைபொருளாக பாரா தொலுயீன்சல்போனிக் அமிலமும் உருவாகின்றன. இவ்வினைக்கான வினைவழி முறை இங்கு கொடுக்கப்பட்டுள்ளது.

## வினைவழி முறை

## மேற்கோள்கள்

பகுப்பு:நைதரசன் சேர்மங்கள்
பகுப்பு:அரோமாட்டிக் சேர்மங்கள்
பகுப்பு:நைட்ரசோ சேர்மங்கள்
இந்திரசபா (1936 திரைப்படம்)

**இந்திரசபா** 1936-ஆம் ஆண்டு வெளிவந்த 14,000 அடி நீளமுடைய புராண தமிழ்த் திரைப்படமாகும்.  ஸ்ரீனிவாஸ் சினிடோன் பட நிறுவனம் தயாரித்து, ஆர். பிரகாஷ் இயக்கிய இத்திரைப்படத்தில், டி. கே. சுந்தரப்பா, கே. சாந்ததேவி, எஸ். என். ரங்கனாதன், ஜெ. சுசீலா உள்ளிட்ட பலர் நடித்திருந்தனர்.

## சான்றாதாரங்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
உஷா கல்யாணம் (1936 திரைப்படம்)

**உஷா கல்யாணம்** உடன் **கிழட்டு மாப்பிள்ளை** என (இருபட இணைப்பு) 1936 ஆம் ஆண்டு வெளிவந்த புராண தமிழ்த் திரைப்படமாகும். முருகன் டாக்கீ பிலிம் கம்பெனி பட நிறுவனம் தயாரித்து, கே. சுப்பிரமணியம் இயக்கிய இத்திரைப்படத்தில், பாஸ்கரதாஸ், சதாசிவதாஸ் போன்றோர் பாடல்கள் படைத்து, சி. வி. வி. பந்துலு, எஸ். டி. சுப்புலட்சுமி, எம். வி. கிருஷ்ணப்பா, எம். எஸ். பட்டம்மாள் உள்ளிட்ட பலரும் நடித்திருந்தனர்.

## உப தகவல்
உஷா கல்யாணம் திரைப்படத்துடன், *கிழட்டு மாப்பிள்ளை* எனும் படமும் திரையிடப்பட்டது. இப்படத்தில், என். எஸ். கிருஷ்ணனும், டி. ஏ. மதுரமும் முதன்மை வேடமேற்று நடித்திருந்தனர்.

## சான்றாதாரங்கள்

பகுப்பு:1936 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சுப்பிரமணியம் இயக்கிய திரைப்படங்கள்
ரிசிக்ளோன்

**ரிசிக்ளோன்** (சூறாவளி எனத் தமிழில் பொருள்படும உருசிய மொழியில்: Циклон)இது முன்னாட் சோவியத் ஒன்றியத்தினால் முதலாவதாக உருவாக்கப்பட்ட புவியின் இடச் சேவையை வழங்கும் செய்மதியாகும் இதைத் தற்போது உருசிய விண்வெளிப் படையினர் நிருவாகித்து வருகின்றனர்.  

1967 இற்கும் 1978 இற்கும் இடைப்பட்ட காலப்பகுதியில் 31 செய்மதிகள் கப்புஸ்டின் ரார், பலிஸ்டிக் ஏவுதளங்களில் இருந்து கொஸ்மோஸ் - 3, கொஸ்மோஸ்-எம் ரக ராக்கெட்டுகள் ஊடாக வானில் ஏவிவிடப்பட்டது. இக்கருத்திட்டமானது 1950 களில் உருவாக்கப்பட்டு 1962 இல் திட்ட முன்வரைவானது அங்கீகரிப்பட்டிருந்தாலும் 1972இலேயே பல்வேறு காலதாமங்களுக்கு மத்தியில் இயங்குநிலைக்குக் கொண்டுவரப்பட்டது.  பருஸ் செப்ரா செய்மதிகள் இதைத் தொடர்ந்து வந்தது. உருசியா தற்போது குளொனொஸ் செய்மதிகளை இயக்கி வருகின்றது.

## உசாத்துணை
ரிசிக்ளோன் அணுகப்பட்டது 26 அக்டோபர் 2016.

## மேற்கோள்கள்

பகுப்பு:சோவியத் விண்வெளிப் பயணங்கள்
பகுப்பு:சோவியத் கண்டுபிடிப்புகள்
பைதரணி ஆறு

**பைதரணி ஆறு** அல்லது **வைதரணி ஆறு** (Baitarani River or  River Vaitarani (, சமஸ்கிருதம்:वैतरणी नदी) இந்திய மாநிலமான ஒடிசாவின் ஆறு முக்கிய ஆறுகளில் ஒன்றாக உள்ளது.

பைதரணி ஆறு, ஒடிசாவின் கேந்துஜர் மாவட்டத்தின் கிழக்குத் தொடர்ச்சி மலைகளில் உள்ள  *குப்தகங்கா மலையில்* 900 மீட்டர் உயரத்தில் உற்பத்தியாகிறது. பைதரணி ஆறு ஜார்கண்ட் மற்றும் ஒடிசா மாநிலங்களின் எல்லையாக அமைந்துள்ளது. பைதரணி ஆறு 65 துணை ஆறுகள் கொண்டது. 

பைதரணி ஆறு ஒடிசா மாநிலத்தின் எட்டு மாவட்டங்களின் வழியாக 260 கிலோ மீட்டர் தொலைவு வரை பாய்ந்து, இறுதியில் வங்காள விரிகுடாவில் கலக்கிறது. பைதரணி ஆறும் அதன் துணை ஆறுகளும் ஒடிசாவின் 61,920 ஏக்கர் விளைநிலங்களுக்கு நீர் ஆதாரமாக உள்ளது. 

## மேற்கோள்கள்

பகுப்பு:இந்திய ஆறுகள்
*
சிவநாத் ஆறு

**சிவநாத் ஆறு** (Shivnath River) மகாநதி ஆற்றின் பெரிய துணை ஆறுகளில் ஒன்றாகும். சிவநாத் ஆறு, சத்தீஸ்கர் மாநிலத்தின் ராஜ்நாந்துகாவ் மாவட்டத்தின் *பனாபரஸ் மலையில்*  624 மீட்டர் உயரத்தில் உற்பத்தியாகும் சிவநாத் ஆறு வடக்கு மற்றும் கிழக்கில் 300 கிலோ மீட்டர் தொலைவிற்கு பாய்ந்து, சத்தீஸ்கர் மாநிலத்தின் சம்பல் மாவட்டத்தின் *சிவ்ரிநாராயாணன்* எனுமிடத்தில்  மகாநதியுடன் கலக்கிறது.

## மேற்கோள்கள்

பகுப்பு:இந்திய ஆறுகள்
பகுப்பு:மகாநதியின் துணை ஆறுகள்
பகுப்பு:சத்தீசுகரின் ஆறுகள்
பிராம்மணி ஆறு

**பிராம்மணி ஆறு** (Brahmani river) கிழக்கு இந்திய மாநிலமான ஒடிசாவில் பாயும் பருவ கால ஆறாகும். தெற்கு கோயல் ஆறு மற்றும் சங்கு ஆறுகள்  சந்திக்குமிடத்திலிருந்து உற்பத்தி ஆகும் பிராம்மணி ஆறு,  சுந்தர்கட், தேபகட், அனுகோள், டேங்கானாள், கட்டக் மற்றும் ஜாஜ்பூர் மாவட்டங்கள் வழியாக 480 கிலோ மீட்டர் தொலைவிற்குப் பாய்ந்து பின்னர் மகாநதி மற்றும் பைதரணி ஆறுகளுடன் கலந்து வங்காள விரிகுடாவின்  *தம்ரா*   எனுமிடத்தில் கலக்கிறது. 

ஒடிசாவில் மட்டும் பிராம்மணி ஆறு 39,003 சதுர கிலோ மீட்டர் பரப்பு நிலங்களுக்கு நீர் ஆதாரமாக உள்ளது.

## மேற்கோள்கள்

*
கடல் ஊசி மீன்

**கடல் ஊசி மீன்** (**garfish,** *Belone belone*, அல்லது **sea needle**), என்பது ஒரு வகை கடல் மீனாகும். இவை அத்திலாந்திக்குப் பெருங்கடல், நடுநிலக் கடல், கரிபியக் கடல் மற்றும் பால்டிக் கடல் பகுதிகளில் காணப்படுகிறது.

## விளக்கம்
இந்த மீன் நீண்டு மெல்லியதான,  தட்டையான உடலமைப்பைக் கொண்டது. இவை  வரை வளரக்கூடியவை. இவற்றின் நீண்ட கூரிய பற்கள் நிறைந்த மூக்கே இவற்றின் ஆயுதமாக உள்ளது. இவற்றின் மார்பு, முதுகுப்புற மற்றும் குத துடுப்புகள் நன்கு நீண்டு  அமைந்துள்ளன மற்றும் பின்புறமுள்ள முதுகு, குதத் துடுப்புகள் எதிரெதிராக இரண்டும் ஒரே தோற்றத்தில் உள்ளன. உடல் நீலம் தோய்ந்த பச்சை நிறத்துடனும் வயிற்றுப்பகுதி வெள்ளி சாம்பல் நிறத்துடனும் இருக்கும். மேலும் இதன் எலும்புகளும் பச்சை நிறத்தில் இருக்கும்.

## மேற்கோள்கள்

பகுப்பு:மீன்கள்
உலகக் கைகழுவும் நாள்

**உலகக் கைகழுவும் நாள்** (*Global Handwashing Day-GHD*) உலக மக்கள் நாள்தோறும் தங்களது கைகளை நீர் மற்றும் சோப்பு கொண்டு கழுவி சுத்தமாக வைத்திருக்க வேண்டியதன் அவசியத்தை உணர்த்தும் நோக்கத்தோடு பன்னாட்டளவில் அனுசரிக்கப்படுகிறது. 2008 ஆம் ஆண்டு தொடங்கி ஒவ்வொரு ஆண்டும் அக்டோபர் 15 ஆம் நாள் உலகக் கைகழுவும் நாளாக கடைபிடிக்கப்படுகிறது. கைகளைக் கழுவிச் சுத்தமாக வைத்திருப்பது நோய்த்தடுப்புக்கு ஒரு முக்கிய வழியாகும் என்ற விழிப்புணர்வை ஏற்படுத்துவதே இந்நாளின் நோக்கமாகும்.

## மேற்கோள்கள்

## வெளியிணைப்புகள்

*Global Public Private Partnership for Handwashing
*Official site for Global Handwashing Day

பகுப்பு:அக்டோபர் சிறப்பு நாட்கள்
பகுப்பு:ஐக்கிய நாடுகளின் சிறப்பு நாட்கள்
பகுப்பு:சுகாதாரம்
வேளா மீன்

**வேளா மீன்** (**Sawfish**) அல்லது **தச்சன் சுறா** (**Carpenter shark**) என்பது ஒரு திருக்கை குடும்ப மீனாகும். இவற்றிற்கு நீண்ட தட்டையான கொம்பு அல்லது முக்கு உள்ளது. கொம்பின் இரு ஒரங்களிலில் ரம்பப் பற்கள் போன்ற கூரான பற்கள் உள்ளன. இந்த மீன்களில் பல இனங்கள் உள்ளன. இந்த மீன்கள்   நீளம்வரை வளரக்கூடியன. இக்குடும்ப மீன்கள்பற்றி பெரியதாக அறியப்படாமல் உள்ளது காரணம் இவைபற்றி சிறிய அளவே ஆய்வு செய்யப்பட்டுள்ளது. இதன் பெயர் பண்டைய கிரேக்க மொழியில்: πρίστης&nbsp;*prístēs*&nbsp;"saw, sawyer". இருந்து பெறப்பட்டது.
## விளக்கம்
இடது|thumb|606x606px|A 3.5-ft sawfish rostrum
இந்த வாள் சுறாக்களின் தனித்துவமான அமைப்பு தன் நீண்ட வாள் கொம்பு அமைப்புதான். இவை இந்தக் கொம்பு, கடலடி சகதியைக் கிளறி அங்கு மறைந்திருக்கும் கடல் உயிரினங்களை வேட்டையாட உதவுகிறது. மேலும் மீன் கூட்டங்களில் புகுந்து தன் வாள் கொம்பால் மீன்களைத் தாக்கிக் காயமாக்கி தத்தளிக்கும் மீனை பிடித்து உண்ணும்.

## மேற்கோள்கள்

பகுப்பு:மீன்கள்
ஜேதவனம்

[thumb|300px|மூலகந்த குடில். [சிராவஸ்தி நகர ஜேடவன விகாரையில் சிதிலமடைந்த  கௌதம புத்தரின் குடில்]]

**ஜேதவனம்** (Jetavana)  பரத கண்டத்தின் பண்டைய  நகரமான சிராவஸ்தி அருகே கௌதம புத்தர் மற்றும் பௌத்த பிக்குகள் தங்குவதற்காகவும், பௌத்த தத்துவங்களை மக்களுக்கு எடுத்துரைப்பதற்காகவும், அனாதபிண்டிகன் என்ற செல்வந்தன் புத்தருக்குத் தானமான வழங்கிய தோட்டமாகும்.
பல்லாண்டுகள் இந்த ஜேடவனத்தில் தங்கிய கௌதம புத்தர் தனது சீடர்களிடத்தும் பொது மக்களிடத்தும் சொற்பொழிவாற்றி பௌத்த தம்மங்களை கற்பித்தார்.இது தற்கால இந்தியாவின் உத்தரப் பிரதேச மாநிலத்தில் உள்ளது.

யுவான் சுவாங், பாசியான் போன்ற சீன  பௌத்த யாத்திரீகர்கள் ஜேடவனம் மற்றும் சிராவஸ்தி நகரம் தொடர்பான தகவல்களை தமது வரலாற்றுக் குறிப்பேடுகளில் குறித்துள்ளனர். இது தற்கால இந்தியாவின் உத்தரப் பிர்தேச மாநிலத்தின் சிராவஸ்தி நகரத்தின் அருகில் அமைந்துள்ள்து.

## ஜேடவனக் கொடை
[thumb|right|ஜேடவனத்தை விலை கொடுத்து வாங்க நாணயங்களால் நிறப்பும் [அனாதபிண்டிகன், பர்குட் சிற்பம்]]

அனாதபிண்டிகனின் அழைப்பிற்கிணங்க, கௌதம புத்தர் சிராவஸ்தி நகரத்திற்கு தனது சீடர்களுடன் வருகை தர ஒப்புக்கொண்டார்.
புத்தரும் அவரது சீடர்களும் தங்குவதற்கும், பௌத்த தர்மங்களை மக்களிடையே கற்பிக்கவும் ஏற்ற இடமாக சிராவஸ்தி நகரத்திற்கு வெளியே இருந்த மரம், செடி, கொடிகள் கொண்ட பெரிய ஜேடவனத்தை, அனாதபிண்டிகன் அளவிற்கதிகமான வெள்ளி நாணயங்களை, ஜேடவனம் முழுவதுமாக நிரப்பியதன் மூலம், ஜேடவன உரிமையாளருக்கு விலையாகக் கொடுத்து வாங்கி புத்தருக்குத் தானமாக வழங்கினார். மேலும் ஜேடவனத்தில் விகாரையும் புத்தர் தங்குவதற்குக் குடிலையும் அமைத்தார்.

## அகழ்வாராய்ச்சியும் நடப்பு நிலையும்
உள்ளூர் மக்களால் **சாகேத்-மாகேத்** (Sahet-Mahet) என்று அழைக்கப்படும் இடம் ஜேடவனம் மற்றும் சிராவஸ்தியின் தற்கால சிதிலங்கள் என்பதைக் கி மு ஆறாம் நூற்றாண்டைச் சேர்ந்த சீனத் துறவிகளின் குறிப்புகளைக் கொண்டு அலெக்சாண்டர் கன்னிங்காம் கண்டறிந்தார்.

தற்போது ஜேடவனம் வரலாற்றுப் பூங்காவாகப் பாதுகாக்கப்படுகிறது. ஜேடவனத்தில் உள்ள சிதிலமடைந்த விகாரைகளும், புத்தர் தங்கிருந்த குடிலும் தூபிகளும் பராமரிக்கப்பட்டு பொதுமக்கள் பார்வையிட அனுமதிக்கப்படுகின்றது. முக்கிய பௌத்த யாத்திரைத் தலங்களில் ஜேடவனமும், சிராவஸ்தியும் ஒன்றாக உள்ளது.

## படக்காட்சிகள்

படிமம்:Anandabodhi.jpg|ஆனந்தபோதி மரம், ஜேடவன விகாரை
படிமம்:Sravasti-gandhakuti.jpg|புத்தரின் குடில், ஜேடவனம் 
படிமம்:Jetavana.jpg|ஜேடவனத்தின் ஒரு காட்சி 
படிமம்:Jetavana1.jpg|சிறு தூபிகளுடன் ஜேடவனக் காட்சி
படிமம்:Anandabodhi2.jpg|ஆனந்தபோதி மரத்தடியில் தியானிக்கும் பிக்குகள்


## இதனையும் காண்க
*பௌத்த யாத்திரை தலங்கள்
*அனாதபிண்டிகன்

## மேற்கோள்கள்

## வெளி இணைப்புகள்
* Extracts from books on the subject of Jetavana
* Dedication ceremony of the Jetavana monastery by Anathapindika 
* ஜேடவனத்தின் ஆள்கூறுகள்: .

பகுப்பு:பௌத்த தொல்லியற்களங்கள்
பகுப்பு:உத்தரப் பிரதேச தொல்லியற்களங்கள்
பகுப்பு:பௌத்த யாத்திரைத் தலங்கள்
பகுப்பு:பண்டைய இந்திய நகரங்கள்
கொய்னா ஆறு

**கொய்னா ஆறு** (Koyna River) கிருஷ்ணா ஆற்றின் துணை ஆறாகும். கொய்னா ஆறு  இந்திய மாநிலமான மகாராட்டிராவின் சாத்தாரா மாவட்டத்தின் மேற்கு தொடர்ச்சி மலையில், மஹாபலீஸ்வர் எனுமிடத்தில் உற்பத்தியாகிறது. கொய்னா ஆறு வடக்கு தெற்காக பாய்கிறது. இவ்வாற்றின் குறுக்கே கொய்னா நீர்த்தேக்கம் கட்டப்பட்டுள்ளது. கொய்னா மின் உற்பத்தி திட்டம் இந்தியாவில் மிகப்பெரியதாகும். 
கொய்னா ஆறு 130 கிலோ மீட்டர் தொலைவிற்கு பாய்ந்து பின்னர் **காரத்** எனுமிடத்தில் கிருஷ்ணா ஆற்றுடன் கலக்கிறது.
## இதனையும் காண்க
* மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:
# கிருஷ்ணா ஆறு
# காயத்ரி ஆறு 
# சாவித்திரி ஆறு
# வெண்ணா ஆறு

## மேற்கோள்கள்

பகுப்பு:மகாராட்டிர ஆறுகள்
பகுப்பு:இந்திய ஆறுகள்
பகுப்பு:சாத்தாரா மாவட்டம்
பென்சோநைட்ரைல்

**பென்சோநைட்ரைல்** *(Benzonitrile)* C6H5CN,என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். அரோமாட்டிக் கரிமச் சேர்மமான இது நிறமற்ற நீர்மமாக காணப்படுகிறது. பாதாம் பருப்பின் இனிய நறுமணத்தைக் கொண்டுள்ள இச்சேர்மம், பென்சோகுவானமைன் பிசின் தயாரிக்க உதவும் முன்னோடிச் சேர்மமாகப் பயன்படுகிறது.

## தயாரிப்பு

தொலூயினை அம்மோனியாக்சிசனேற்றம் செய்து பென்சோநைட்ரைல் தயாரிக்கப்படுகிறது. அம்மோனியாவும் ஆக்சிசனும் சேர்ந்து ஆல்கீனுடன் நிகழ்கின்ற வினை கரிம வேதியியலில்          அம்மோனியாக்சிசனேற்றம் என்றழைக்கப்படுகிறது. இத்தயாரிப்பு வினையில் தொலுயீனுடன் அம்மோனியாவும்  ஆக்சிசனும் 400 முதல் 450 பாகை செல்சியசு வெப்பநிலையில் வினைபுரிகின்றன  
:C6H5CH3  +  3/2 O2  +  NH3   →   C6H5CN  + 3 H2O.

பென்சமைடை நீரிறக்கம் செய்து ஆய்வகத்தில் பென்சோநைட்ரைல் தயாரிக்கப்படுகிறது. உரோசினமுண்டு-வோன் பிரான் வினையில் புரோமோபென்சீனுடன் குப்ரசு சயனைடு அல்லது சோடியம் சையனைடு அல்லது இருமெத்தில் சல்பாக்சைடு சேர்த்தும் இதைத் தயாரிக்கலாம்.
:

## பயன்கள்

ஒரு பயனுள்ள கரைப்பானாகவும், பல்துறைச் சேர்மங்களின் வழிப்பொருட்களைத் தயாரிக்க உதவும் முன்னோடிச் சேர்மமாகவும் பென்சோநைட்ரைல் பயன்படுகிறது. அமீன்களுடன் வினைபுரிந்து, நீராற்பகுப்பிற்குப்  பின்னர் நேரியலாகப் பதிலீடு செய்யப்பட்ட என்-பென்சமைடுகளைத் தருகிறது. ஒரு முன்னோடிச் சேர்மமாக பீனைல்மக்னீசியம் புரோமைடுடன் வினைபுரிந்து, தொடர்ந்து நிகழ்கின்ற மாற்று எசுத்தராக்கல் வினை  மூலம் Ph2C=NH உருவாகிறது. (எட்டு மி.மீ பாதரச அழுத்தத்தில் இதன் கொதி நிலை 151 பாகை செல்சியசு)

இடைநிலைத் தனிமங்களுடன் இணைந்து அணைவுச் சேர்மங்களாக உருவாகிறது. கரிமக் கரைப்பான்களில் கரையக்கூடியதாகவும் வாய்ப்பிற்கேற்ப மாறக்கூடியதாகவும் இவ்வனைவுச் சேர்மங்கள் உள்ளன. உதாரணம் PdCl2(PhCN)2. வலிமையான ஈந்தணைவிகளால் இத்தைகைய பென்சோநைட்ரைல் ஈந்தணைவிகள் எளிதாக இடப்பெயர்ச்சி செய்யப்பட்டு பயனுள்ள செயற்கை இடைநிலைகளாக உருவாகின்றன . 
 
## வரலாறு

1844 ஆம் ஆண்டு எர்மான் பெயிலிங் பென்சோ நைட்ரைலைக் கண்டறிந்தார். அம்மோனியம் பென்சோயேட்டு, வெப்ப நீரிறக்கம் செய்யப்பட்டால் ஒரு விளைபொருளாக இச்சேர்மம் கிடைப்பதாக இவர் கண்டறிந்தார். ஏற்கனவே அறியப்பட்டிருந்த அம்மோனியம் பார்மேட்டில் இருந்து பார்மோநைட்ரைல் தயாரிக்கும் வினையில் இருந்து பென்சோநைட்ரைலின் கட்டமைப்பை இவர் ஊகித்து அறிந்திருந்தார். பென்சோநைட்ரைல் என்ற பெயரையும் இவர் உருவாக்கினார். நைட்ரைல் தொகுதிகளுக்கான அனைத்துச் சேர்மங்களுக்குமான பெயரையும் இபெயரிலிருந்து உருவானது .  
 
## மேற்கோள்கள்

## புற இணைப்புகள்
*

பகுப்பு:நைட்ரைல்கள்
பகுப்பு:அரோமாட்டிக் கரைப்பான்கள்
பகுப்பு:பென்சோநைட்ரைல்கள்
மண்டலக் குழு

thumb|352x352px|பாரத நாட்டின் மண்டலக் குழுக்களின் கீழ் உள்ள மாநிலங்கள்

**மண்டலக் குழுக்கள்** அல்லது **வலயக் குழுக்கள்** (Zonal Councils) இந்திய மாநில மறுசீரமைப்புச் சட்டம், ஆண்டு 1956இன் படி, இந்திய மாநிலங்களை ஆறு மண்டலங்களாக பிரித்தனர். மண்டலத்திலுள்ள மாநிலங்களிடையே உள்ள பிணக்குகளை தீர்த்து வைப்பதற்கும், நல்லிணக்கம் ஏற்படுத்துவதற்கும் மாநிலங்களுக்கு தேவையான ஆலோசனைகள் கூறுவதே மண்டலக் குழுக்களின் பணியாகும்.
வடகிழக்கு மாநிலங்களின் சிறப்பு பிரச்சனைகளை களைவதற்கும், பிணக்குகளையும் தீர்ப்பதற்கும் தேவையான ஆலோசனைகள் வழங்கிட 1971ஆம் ஆண்டில் வடகிழக்கு மண்டலக் குழு அமைக்கப்பட்டது. தற்போதுள்ள மண்டல குழுக்களும் மற்றும் அதனில் அடங்கும் மாநிலங்களின் விவரம்:

*வடக்கு மண்டலக் குழு: சண்டிகர், அரியானா, இமாசலப் பிரதேசம், ஜம்மு காஷ்மீர், பஞ்சாப் மற்றும் இராஜஸ்தான் 
*மத்திய மண்டலக் குழு அல்லது வடமத்திய மண்டலக் குழு: பிகார், தில்லி, மத்தியப் பிரதேசம், உத்தரப் பிரதேசம் மற்றும் உத்தராகண்ட் 
*வடகிழக்கு மண்டலக் குழு: அசாம், அருணாசலப் பிரதேசம், மணிப்பூர், மேகாலயா, மிசோரம், நாகாலாந்து மற்றும் திரிபுரா
*கிழக்கு மண்டலக் குழு: மேற்கு வங்காளம், ஒடிசா, சத்தீஸ்கர், ஜார்கண்ட், சிக்கிம் மற்றும் அந்தமான் நிக்கோபார் தீவுகள்
*மேற்கு மண்டலக் குழு: மகாராட்டிரா, குஜராத், கோவா, தாத்ரா மற்றும் நகர் அவேலி மற்றும் தாமன், தியு 
*தெற்கு மண்டலக் குழு: தமிழ்நாடு, ஆந்திரப் பிரதேசம், தெலங்கானா, கர்நாடகா, கேரளம், புதுச்சேரி மற்றும் இலட்சத் தீவுகள்
 
## இதனையும் காண்க
* இந்தியாவின் மாநிலங்களும் ஆட்சிப்பகுதிகளும் 

## மேற்கோள்கள்

பகுப்பு:இந்திய அரசியல்
அமோனியாக்சிசனேற்றம்

**அமோனியாக்சிசனேற்றம்** (*ammoxidation*) என்பது அம்மோனியாவையும் ஆக்சிசனையும் பயன்படுத்தி நைட்ரைல்கள் தயாரிக்கப் பயன்படும் ஒரு தொழிற்சாலைத் தயாரிப்பு முறையாகும். பொதுவாக ஆல்கீன்கள் தொடக்கப் பொருளாக இருக்கின்றன, 1957 ஆம் ஆண்டில் சிடேண்டர்டு ஆயில் ஆஃப் ஓகையோ நிறுவனம் இத்தயாரிப்பு முறையைக் கண்டறிந்ததால் சோகியோ செயல்முறை என்ற பெயராலும் இத்தயாரிப்பு முறையை அழைக்கிறார்கள். அக்ரைலோநைட்ரைலை : உற்பத்தி செய்வதுதான் இத்தயாரிப்பு முறையின் முக்கியமான பயன்பாடாகும்.
 
:CH3CH=CH2  +  3/2 O2  +  NH3   →   NCCH=CH2  +  3 H2O

ஒவ்வோர் ஆண்டும் பல்லாயிரக்கணக்கான மில்லியன் டன்கள் அக்ரைலோநைட்ரைல் இம்முறையில் உற்பத்தி செய்யப்படுகிறது. கரைப்பான் அசிட்டோநைட்ரைல் இவ்வினையில் உடன்விளைபொருளாக உற்பத்தியாகிறது .

## எல்லைகள்
நிறைவுறா ஐதரோகார்பன்களின் அல்லைலிக் நிலையில் அமைந்துள்ள பலவீனமான C-H பிணைப்புகளை அமோனியாக்சிசனேற்ற வினை தன்னகப்படுத்திக் கொள்கிறது. பென்சைலிக் C-H பிணைப்புகளையும் இவ்வாறே இவ்வினை எளிதாகத் தன்னகப்படுத்திக் கொள்கிறது. இதனால், சயனோபிரிடின்களும் பென்சோநைட்ரைல்களும்  முறையே மெத்தில்பிரிடினிலிருந்தும் தொலியீனிலிருந்தும் தயாரிக்கப்படுகின்றன, நையாசின் சேர்மத்தைத் தயாரிக்க உதவும் முன்னோடிச் சேர்மம் சயனோபிரிடின் என்பது குறிப்பிடத்தகுந்தது. இரட்டை அமோனியாக்சிசனேற்ற வினையின் மூலமாக இருநைட்ரைல்கள் தயாரிக்கப்படுகின்றன, தாலோநைட்ரைல்கள் மற்றும் தெரிப்தாலோநைட்ரைல்கள் ஆகியனவற்றை இதற்கு உதாரணமாகக் கூறலாம். இவ்விரண்டுமே சைலின்களிலிருந்து உற்பத்தி செய்யப்படுகின்றன. தாலோசயனின்கள் தயாரிப்பதற்குப் பயன்படும் ஒரு முன்னோடிச் சேர்மம் தாலோநைட்ரைல் ஆகும்.

வனேடியம், மாலிப்டினம் ஆக்சைடுகள் இவ்வினைகளில் வினையூக்கியாகச் செயல்படுகின்றன. π-அல்லைல் அணைவுச் சேர்மங்கள் இடைநிலைகளாகக் கருதப்படுகின்றன .

## தொடர்புடைய பிற செயல்கள்

ஆல்கீன்களுக்குப் பதிலாக இவ்வினையில் ஆல்ககால்களையும் ஆல்டிகைடுகளையும் கூட
பொருத்தமான தொடக்கப் பொருட்களாகப் பயன்படுத்தலாம்.
:O=CHCH=CH2  +  1/2 O2  +  NH3   →   NCCH=CH2  +  2 H2O
:HOCH2CH=CH2  +  O2  +  NH3   →   NCCH=CH2  +  3 H2O
ஆல்கீன்களைக் காட்டிலும் இவை விலைமதிப்பு மிக்கவை என்பதால் பொதுவாக இவற்றைப் பயன்படுத்துவதில்லை.

அமோனியாக்சிசனேற்றம் போன்ற ஒரு வினையின் மூலமாகவே ஐதரசன் சயனைடு மீத்தேனிலிருந்து தயாரிக்கப்படுகிறது. இவ்வினை ஆன்டுரூசோவ் ஆக்சிசனேற்றம் எனப்படுகிறது.
:CH4  +  NH3  +  3/2 O2  →   HCN  +  3 H2O

## மேற்கோள்கள்

பகுப்பு:தொழிற்துறை செயல்முறைகள்
பகுப்பு:வேதி வினைகள்
எஸ். ஏ. நடராஜன்

**எஸ். ஏ. நடராஜன்** (*S. A. Nadarajan*) என அழைக்கப்பட்ட **சோ. அ. நடராஜன்** (பிறப்பு: மார்ச் 16, 1918 தமிழ்த் திரைப்பட, நாடக நடிகராவார். நாடகத்துறையில் குறிப்பிடத்தக்க பங்களிப்பினை தந்த பின்னர் திரைத்துறையிலும் பங்களித்தார்.

## வாழ்க்கைக் குறிப்பு
நடராஜனின் தந்தை அப்பாஜி செட்டியார் தாராபுரம் வட்டம் சோமனூத்து என்னும் ஊரைச் சேர்ந்தவர். நடராஜனுக்கு இரண்டு சகோதரர்களும், இரண்டு சகோதரிகளும் இருந்தார்கள். நடராஜனுக்கு எட்டு வயதாகும் போதே தந்தை இறந்து விட்டார். நடராஜன் வாளவாடி என்ற ஊரில் இருந்த அவரது பெரிய தாயாரான அம்முலம்மா என்பவரின் வளர்ப்புப் பிள்ளையாக 13 வயது வரை வளர்ந்தார். உடுமலைப்பேட்டையிலும், மேட்டுப்ப்பாளையத்திலும் ஆறாம் வகுப்பு வரை கல்வி கற்றார்.

## நாடகங்களில் நடிப்பு
நடராஜன் சில காலம் தனது தமையனார் வீட்டில் வசித்து வந்த போது 1933-ல் நவாப் இராஜமாணிக்கம் நாடக குழு, கோவை எடிசன் அரங்கில் நாடகங்களை நடத்தி வந்தது. அவர்களின் நாடகங்களைப் பார்த்து வந்த நடராஜனுக்கு நாடகங்களில் நடிக்கும் ஆசை ஏற்பட்டது. தாயாரின் அனுமதி இன்றி நாடகக் குழுவில் சேர்ந்தார். 1933-ல் இவர்களது நாடகங்களில் நடிக்க ஆரம்பித்தார். பெரும்பாலான நாடகங்களில் இவர் பெண் வேடங்களிலேயே நடித்தார். 1939-ல் கும்பகோணம் முகாமில் *இன்பசாகரன்* நாடகத்தில் எம். என். நம்பியாருக்குப் பதிலாக உத்தமபாதன் வேடத்தில் நடித்தார்.

நடராஜனுக்குத் திரைப்படங்களில் நடிக்கும் ஆசை வந்தது. இதனால் நாடகக் கம்பனியிலிருந்து விலகினார். ஆனாலும், திரைப்பட வாய்ப்பு கிடைக்கவில்லை. டி. கே. சம்பங்கி, பி. வி. எத்திராஜ் ஆகியோர் ஆரம்பித்த மங்களகான சபா, எஸ். டி. சுத்தரத்தின் தமையனார் எஸ். டி. உலகு ஆரம்பித்த சேலம் பாய்ஸ் கம்பனி ஆகியவற்றில் சேர்ந்து சில காலம் நாடகங்களில் நடித்து வந்தார்.

## திரைப்படங்களில் நடிப்பு
சேலம் நாடகங்களில் நடித்துக் கொண்டிருந்த போது, சேலம் மீனாட்சி பிலிம் கம்பனியின் கோவிந்தசாமி பிள்ளையின் அறிமுகம் கிடைத்தது. அதன் மூலம் டி. ஆர். சுந்தரம் இயக்கிய சதி சுகன்யா (1942) படத்தில் சிறிய வேடங்களில் நடித்தார். அதன் பிறகு வாய்ப்புக் கிடைக்காமல் தாராபுரம் திரும்பினார். பின்னர் ஜுபிடர் தயாரிப்பில் கே. ராம்நாத் இயக்கிய கன்னியின் காதலி படத்தில் வசந்தபுரி மன்னனாக நடித்தார்

## குறிப்பிடத்தக்க நடிப்புகள்
மந்திரி குமாரி (1950) இவரின் மூன்றாவது திரைப்படமாகும். ராஜகுருவின் மகனாக நடித்தார்.

## படத்தயாரிப்பும் இயக்கமும்
முப்பதுக்கும் மேற்பட்ட படங்களில் நடித்த நடராஜன், நல்ல தங்கை (1955) என்ற படத்தைத் தனது ஃபார்வட் ஆர்ட் பிலிம்ஸ் கம்பெணி மூலம் தயாரித்து இயக்கினார். இந்த முயற்சி வெற்றிபெற்றது ஆனால் ஏ.பி. நாகராஜனின் கதை வசனத்தில் நடராஜன் தயாரித்த மாங்கல்யம் உள்ளிட்ட சில படங்கள் அவருக்குப் பெரும் இழப்பை ஏற்படுத்தின. அதனால் பொருளதார்ரீதியாக நொடித்துப்போனார்.

## நடித்த திரைப்படங்களின் பட்டியல்
# கன்னியின் காதலி (1949) - இது இவரின் முதலாவது திரைப்படமாகும்.  
# வேலைக்காரி (1949)
# மந்திரி குமாரி (1950)
# கைதி (1951)
# மர்மயோகி (1951)
# ஜமீந்தார் (1952)
# அழகி (1953)
# ரோஹிணி (1953)
# புதுயுகம் (1954)
# மாங்கல்யம் (1954)
# நல்ல தங்கை (1955)
# கோகிலவாணி (1956)
# அமுதவல்லி (1959) - இப்படத்தில் வில்லன் கதைப்பாத்திரத்தில் நடித்தார்.
# சங்கிலித்தேவன் (1960)

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:1918 பிறப்புகள்
பகுப்பு:கலைமாமணி விருது பெற்றவர்கள்
பகுப்பு:கன்னடத் திரைப்பட இயக்குநர்கள்
பகுப்பு:திருப்பூர் மாவட்ட மக்கள்
அன்பே தெய்வம்

***அன்பே தெய்வம்*** 1957 ஆம் ஆண்டு வெளியான இந்தியத் தமிழ்த் திரைப்படமாகும். ஆர். நாகேந்திர ராவ் இயக்கத்தில் உருவான இத்திரைப்படத்தில் ஆர். நாகேந்திர ராவ், எம். கே. ராதா, கே. சாரங்கபாணி, ஸ்ரீரஞ்சனி ஜூனியர் ஆகியோர் முக்கிய பாத்திரங்களில் நடித்திருந்தனர்.

## திரைக்கதை
மோகன் ராவ் ஒரு திரைப்படத் தயாரிப்பாளர். அவரும் அவர் மனைவியும் மகிழ்ச்சியாக வாழ்ந்து வருகின்றனர்.
இவர்களுக்குப் பக்கத்து வீட்டில் ஒரு கணவனும், மனைவியும் அவர்களது சிறுமியான உமா என்ற மகளும் வாழ்கின்றனர். அந்தக் கணவன் ஒரு தீயவன்.
அவன் மோகன் ராவ் தம்பதியின் பணத்தையும் பொருட்களையும் கொள்ளயடிக்கத் திட்டமிடுகிறான். அவன் தனது திட்டத்தைச் செயற்படுத்தும் போது ஒரு மனிதனைக் கொன்றுவிடுகிறான். கணவனைக் காப்பாற்றுவதாக எண்ணி மனைவி தான் குற்றம் செய்ததாக ஒப்புக்கொடுக்கிறாள். ஆனால் இருவரும் தண்டனை பெற்று சிறை செல்கின்றனர்.
அனாதரவான நிலையில் விடப்பட்ட சிறுமி உமாவை மோகன் ராவ் தம்பதி வளர்க்கின்றனர். உமா வளர்ந்து இளம் பெண் பருவத்தை அடைகிறாள். அவள் ஒரு இளைஞனைக் காதலிக்கிறாள். அந்த இளைஞன் ஒரு போலீஸ் இன்ஸ்பெக்டரின் மகன்.
இச்சமயத்தில் கணவனும் மனைவியும் சிறையிலிருந்து விடுதலையாகி வருகின்றனர். தனது மகள் வசதியாக இருப்பதையும் அவளுக்குத் திருமண ஏற்பாடுகள் நடப்பதையும் தந்தை அறிகிறான்.
அவன் மோகன் ராவை மிரட்டிப் பணம் பறிக்க முயலுகிறான். உமாவுக்குத் திருமணம் நிச்சயமாகிறது. கல்யாணத்தின் போது தகப்பன் கலாட்டா செய்து திருமணத்தை நிறுத்தப் பார்க்கிறான்.
எவ்வாறு அவனைப் பற்றிய உண்மைகளை வெளிக்கொணர்ந்து திருமணத்தை நிறைவேற்றி வைக்கிறார்கள் என்பதே மீதிக் கதையாகும்.

## நடிகர்கள்

* ஆர். நாகேந்திர ராவ்
* எம். கே. ராதா
* சி. வி. வி. பந்துலு
* கே. சாரங்கபாணி
* வி. கோபாலகிருஷ்ணன்
* கணபதி பட்
* பி. டி. சம்பந்தம்
* ஸ்ரீரஞ்சனி ஜூனியர்
* என். ஆர். சந்தியா
* சூர்யகலா
* கே. எஸ். அங்கமுத்து
* *பேபி* உமா
* டி. ஈ. கிருஷ்ணமாச்சாரி
* *பொட்டை* கிருஷ்ணமூர்த்தி
* நடனம்: ஈ. வி. சரோஜா, தங்கப்பன், கங்கா, மாதவி

## தயாரிப்புக் குழு
* தயாரிப்பாளர் & இயக்குநர்: *ஆர். நாகேந்திர ராவ்*
* கதை: *ஆர். என். ஜெயகோபால்*
* வசனம்: *எம். யு. பதி*
* ஒளிப்பதிவு: *ஆர். என். கே. பிரசாத்*
* இசை: *ஹெச். ஆர். பத்மநாப சாஸ்திரி, விஜய பாஸ்கர்
* நடன ஆசிரியர்: *தங்கப்பன்*
* கலையகம்: *கோல்டன்*
* ஒலிப்பதிவு: *டி. எஸ். ரங்கசாமி*
* பாடல்கள்: *சுந்தரக்கண்ணன்*
* நிழற்படங்கள்: *ஈஸ்வர பாபு''

## தயாரிப்பு
இப்படத்தை ஆர். என். பிக்சர்ஸ் என்ற பதாகையின் கீழ் ஆர். நாகேந்திர ராவ் தயாரித்து, இயக்கி, நாயகராகவும் நடித்தார். இப்படத்தின் கதையை ஆர். நாகேந்திர ராவின் மகனான ஆர். என். ஜெயகோபால் எழுதினார். ஆர். நாகேந்திர ராவின் மற்றொரு மகனான ஆர். என். பிரசாத் ஒளிப்பதிவு செய்தார்.

## பாடல்
இப்படத்திற்கு எச். ஆர். பத்மநாப சாஸ்திரி மற்றும் விஜய பாஸ்கர் ஆகியோர் இசையமைத்தனர். பாடல் வரிகளை சுந்தர கண்ணன் எழுதினார்.

## வரவேற்பு
அன்பே தெய்வம் 6 திசம்பர் 1957 அன்று வெளியானது. அதே நாளில், இந்தியன் எக்சுபிரசு இதை "தொழில்நுட்பத்தில் குறைபாடற்ற படம்" என்றும் இசையைப் பாராட்டியது. இருந்த போதிலும் படம் வெற்றி பெறவில்லை.
 
## சான்றாதாரங்கள்

## வெளி இணைப்புகள்
* 

பகுப்பு:1957 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
பகுப்பு:இந்திய நாடகத் திரைப்படங்கள்
இட்டாவா

**இட்டாவா** (Etawah) இந்திய மாநிலமான உத்திரப் பிரதேசத்தின் இட்டாவா மாவட்டத்தில், யமுனை ஆற்றின்  கரையில் அமைந்த நகரம் ஆகும். இந்நகரம் இட்டாவா மாவட்டத்தின் நிர்வாகத் தலைமையிடமாகும். மேலும் இந்நகரத்தில் யமுனை ஆறு மற்றும் சம்பல் ஆறு ஒன்று கூடுகிறது.

## மக்கள் தொகையியல்
2011ஆம் ஆண்டு மக்கள் தொகை கணக்கெடுப்பின் படி, இட்டாவா நகரத்தின் மொத்த மக்கள் தொகை 2,57,838 ஆகும். எழுத்தறிவு 82.89%.

## வரலாறு

வெண்கல காலத்தில் பாண்டவர்களுடன் தொடர்புடைய பாஞ்சால நாட்டின் பகுதியாக இட்டாவா நகரம் இருந்தது.

கி பி நான்காம் நூற்றாண்டில் குப்தப் பேரரசின் பகுதியாக இட்டாவா நகரம் இருந்தது.

கன்னோசி மன்னர் இரண்டாம் நாகபட்டரை வென்று, கி  பி 9 மற்றும் 10ஆம் நூற்றாண்டில் கூர்ஜர-பிரதிகாரப் பேரரசில் இட்டாவா நகரம் இருந்தது.

கி பி 1244இல் தில்லி சுல்தான் கியாசுதீன் பால்பன் இட்டாவா நகரத்தை முற்றுகையிட்டு தாக்கினான்.

### சிப்பாய் கிளர்ச்சி, 1857
பிரித்தானிய கம்பெனி ஆட்சிக்கு எதிரான முதல் இந்திய விடுதலைப் போரான, சிப்பாய்க் கிளர்ச்சி 1857 சூன் முதல் டிசம்பர் முடிய இட்டாவா நகரத்திலும், இட்டாவா மாவட்டத்திலும் தொடர்ந்து நடைபெற்றது.

### நவீன வரலாறும், பொருளாதாரமும்
இட்டாவா நகரம், கொல்கத்தா-தில்லி இருப்புப் பாதையில் உள்ளது. பருத்தி, எண்ணெய் வித்துக்கள் முக்கிய வேளாண் பயிர்கள் ஆகும். உயர் ரக ஜம்னாபாரி ஆடுகள் மற்றும் படாவாரி எருமைகள் வளர்த்து ஏற்றுமதி செய்யப்படுகிறது. மேலும் இட்டாவா நகரத்தைச் சுற்றிலும் ஆயிரத்திற்கும் மேற்பட்ட செங்கல் காளவாசல்கள் அமைந்துள்ளது.
  
## போக்குவரத்துகள்

### தொடருந்து
ஐந்து நடைமேடைகள் கொண்ட இட்டாவா தொடருந்து நிலையத்தின் வழியாக நாட்டின் பல பகுதிகளிலிருந்து, நாள் ஒன்றிற்கு 71 தொடருந்துகள் வந்து செல்கிறது. http://indiarailinfo.com/arrivals/etawah-junction-etw/707

### சாலைப் போக்குவரத்து
இட்டாவா நகரத்தின் வழியாகச் செல்லும் தேசிய நெடுஞ்சாலை எண் 2, தில்லி, ஆக்ரா, கான்பூர், அலகாபாத், வாரணாசி, முகல்சராய், தன்பாத், மற்றும் கொல்கத்தா நகரங்களை இணைக்கிறது. மேலும் இட்டாவா நகரத்தின் அருகே அமைந்த குவாலியர், ஆக்ரா மற்றும் கான்பூர் நகரங்களை சாலை வழியாக இணைக்கிறது.

## மேற்கோள்கள்

## வெளி இணைப்புகள்

* Website of Etawah District
* Official Website of Live TV on Mobile in Etawah
* Local Directory of Etawah District 
* A zoomable driving map

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
கோதாவரீஷ் மிஸ்ரா

**பண்டிட் கோதாவரீஷ் மிஸ்ரா** (*Pandit Godabarish Mishra, (1886 - 1956*) இந்திய ஒடிசாவின் புகழ்பெற்ற சமூக சேவகரும், கவிஞரும், மற்றும் இலக்கிய மேதையுமான இவர், அரசியல்வாதி, பதிப்பாசிரியர், கட்டுரையாளர், மற்றும் எழுத்தாளர் என பன்முகம் கொண்டவராக அறியப்படுகிறார்.

## பிறப்பு
இந்திய கிழக்கு மாநிலமான ஒடிசாவின் பூரி மாவட்ட பானாபூர் பகுதியிலுள்ள சிறீனிவாஸ்பூர் சாசன் என்ற இடத்தில், 1886 ஆம் ஆண்டு, "லிங்கராஜ் மிஸ்ரா", மற்றும் "அப்சரா தேவி" தம்பதியர்க்குப் பிறந்த கோதாவரீஷ், சிறுவயது முதலே இலக்கிய ஆர்வமும், தேசப் பக்தியும் கொண்டிருந்தார்.

## படிப்பு
கோதாவரீஷ் மிஸ்ரா, தொடக்கக்கல்வியைத் தனது சொந்த ஊரிலும், மேனிலைப் பள்ளிக்கல்வியை புரியிலும் பயின்றவர், கட்டக் ரவென்ஷா கல்லூரியில் (*Ravenshaw College*) பி. ஏ. மெய்யியல் இளநிலைப் பட்டமும், கொல்கத்தா பல்கலைக்கழகத்தில் எம். ஏ. பொருளியல் முதுநிலைப் பட்டம் பெற்றார். இங்கிலாந்து, மற்றும் அமெரிக்கா போன்ற நாடிகளில் உயர்கல்விக் கற்கும் வாய்ப்புகள் தேடிவந்த இவருக்கு, பிரித்தானிய அரசு, இவருக்கு துணை மாவட்டாட்சியர் பணியை வழங்க அழைப்பு விடுத்தது என்பது குறிப்பிடத்தக்கது.

## சான்றாதாரங்கள்

பகுப்பு:1886 பிறப்புகள்
பகுப்பு:1956 இறப்புகள்
சிந்தாமணி விநாயகர் கோயில், உஜ்ஜைன்

**சிந்தாமணி விநாயகர் கோயில் **, இந்திய மாநிலமான மத்தியப் பிரதேசத்தில் உள்ள உஜ்ஜைன் நகரத்திலிருந்து ஐந்து கிலோ மீட்டர் தொலைவில் சிப்ரா ஆற்றின் கரையில் அமைந்துள்ள மிகப்பழமையான விநாயகர் கோயிலாகும். இவ்விநாயகர் **ரித்தி** மற்றும் **சித்தி** எனும் இரு தேவியர்களுடன் காட்சியளிக்கிறார்.

*சிந்தாமணி* என்ற சமசுகிருத மொழிச் சொல்லிற்கு மனத்துயரங்களிலிருந்து விடுவிப்பவர் எனப் பொருளாகும்.

சித்திரை மாத ஒவ்வொரு புதன் கிழமை அன்றும் பக்தர்கள் பெரும் எண்ணிக்கையில் விநாயகப் பெருமானை வழிபடுகின்றனர்.

பரமாரப் பேரரசர் இக்கோயிலில் கலைநயத்துடன் கூடிய அரங்கம் கட்டப்பட்டது. குவாலியர் ராணி   அகில்யாபாய் ஓல்கர் இக்கோயிலில் தெப்பக்குளம் மற்றும் சுற்றுச்சுவர் கட்டினார்.

## இதனையும் காண்க
* அஷ்ட விநாயகர்

## மேற்கோள்கள்

 
பகுப்பு:மத்தியப் பிரதேசக் கோயில்கள்
பால் பேட்டி

thumb|வலது
**பால் பேட்டி** (Paul Beatty பிறப்பு 1962) என்பவர் புக்கர் பரிசு பெற்ற அமெரிக்க எழுத்தாளர்.
தி செல் அவுட் என்ற ஆங்கில புதினத்திற்காக 2016 ஆம் ஆண்டுக்குரிய புக்கர் பரிசு இவருக்கு வழங்கப்பட்டது. அமெரிக்க நாட்டில் நிலவும் இன வேறுபாடுகள், தொழிலாளர்கள் இடையில் உள்ள அடிமைத்தனம் ஆகியன தொடர்பான போராட்டங்களை கிண்டல் கேலியுடன் விவரிக்கிறது இந்தப் புதினம்.

லாசு ஏஞ்சல்சில் பிறந்து, நியூயார்க்கில் வாழ்ந்து வரும் பால் பேட்டி மேலும் 3 புதினங்களை 
எழுதியுள்ளார். இரண்டு கவிதை நூல்களையும், ஆப்பிரிக்க அமெரிக்க நகைச்சுவைகளின் தொகுப்பையும் எழுதி வெளியிட்டுள்ளார்.

## பிற புதினங்கள்

* சிலம்பர்லாந்த்  
* டர்ப்  
* தி ஒயிட் பாய் சப்புள்

## மேற்கோள்

பகுப்பு:அமெரிக்க எழுத்தாளர்கள்
பகுப்பு:புக்கர் பரிசு பெற்றவர்கள்
பகுப்பு:1962 பிறப்புகள்
பகுப்பு:வாழும் மக்கள்
அட்ட விநாயகர்

**அட்ட விநாயகர்** அல்லது **எட்டு விநாயகர்** (Ashtavinayaka) () எனப்படும் எட்டு விநாயகர்கள் தடைகளை விலக்கி  ஒற்றுமை, செல்வம், கல்வி, அறிவு அருள்பவர் எனப் பொருளாகும். இந்திய மாநிலமான மகாராட்டிரா புனே மாவட்டம், ராய்கட் மாவட்டம் மற்றும் அகமது நகர் மாவட்டங்களில் அமைந்திருக்கும் எட்டு விநாயர் கோயிலைக் குறிக்கிறது. இந்த மூன்று மாவட்டங்களில் அமைந்திருக்கும் விநாயகர் வடிவங்கள் மற்றும் தும்பிக்கை அமைப்புகள் சற்று வேறுபட்டிருக்கும். இந்த எட்டு விநாயகர் கோயில்களுக்கும் கால்நடையாகச் சென்று வழிபடுவது மராத்தியர்களின் வழக்கமாகும். அஷ்டவிநாயக மூர்த்திகளும் தானாக தோன்றிய சுயம்பு மூர்த்திகளாகும். 

## எட்டு விநாயகர் கோயில்கள்



மகாராட்டிரா மாநிலத்தில் அஷ்ட விநாயகர் கோயில்களின் பெயர்களும்; குடிகொண்ட இடங்களும்:

மோர்கவோன் கணேசர் ஆலயத்திலிருந்து பாதயாத்திரையைத் துவக்கி, பின்னர்  சித்திவிநாயகர் கோயில், பல்லாலேஷ்வர் விநாயகர் கோயில், வரதவிநாயகர் கோயில், சிந்தாமணி விநாயகர் கோயில்,  லேணாத்திரி விநாயகர் கோயில், விக்னேஸ்வரர் கோயில் வழியாக  ரஞ்சன்கோன் கணபதியை வழிபட்டு மீண்டும் மோர்கவோன் கணேசரை வழிபட்டு பாதயாத்திரையை முடிப்பது பக்தர்களின் மரபாகும்.

## இதனையும் காண்க

* சிந்தாமணி விநாயகர் கோயில், உஜ்ஜைன் 

## மேற்கோள்கள்

* GaneshPurana (old script)
**Ashtavinayak Darshan* by Ed. Hemangi Rele
**Maharashtratil Paryatan Sthale* by Maharashtra State Tourism Development Corporation
* D. G. Godse's essay "Ashtavinayak" from his book *"Samande Talāśa"  समंदे  तलाश* (Sreevidya Prakashan 1981)

## வெளி இணைப்புகள்
* Ashtavinayak Darshan Ashtavinayak Yatra

பகுப்பு:மகாராட்டிர அஷ்ட விநாயகர் கோயில்கள்

பகுப்பு:மகாராட்டிர இந்துக் கோயில்கள்
சுவடு (நேரியல் இயற்கணிதம்)

நேரியல் இயற்கணிதத்தில், ஒரு சதுர அணியின் **சுவடு** (*trace*) என்பது அச்சதுர அணியின் முதன்மை மூலைவிட்டத்தின் உறுப்புகளின் கூட்டுத்தொகையாக வரையறுக்கப்படுகிறது.

:*A* ஒரு *n* x *n* சதுர அணி எனில் அதன் சுவட்டின் வரையறை:
:\operatorname{tr}(A) = a_{11} + a_{22} + \dots + a_{nn}=\sum_{i=1}^{n} a_{ii}, (*a<sub>ii</sub>* ஆனது *A* அணியில் *i* ஆவது நிரை மற்றும் *i* ஆவது நிரலிலுள்ள உறுப்பு)

சதுர அணிகளுக்கு மட்டுமே சுவடு வரையறுக்கப்படுகிறது.

## எடுத்துக்காட்டு
:
 A=
\begin{pmatrix}
  a & b & c \\
  d & e & f \\
  g & h & i
 \end{pmatrix}
 

*A* இன் சுவடு:
:
 \operatorname{tr}(A) = a+e+i
 .

## பண்புகள்
*சுவடு ஒரு நேரியல் கோப்பு ஆகும்.
:*A* , *B* சதுர அணிகள்; *c* ஒரு திசையிலி எனில்:
:\operatorname{tr}(A + B) = \operatorname{tr}(A) + \operatorname{tr}(B),
:\operatorname{tr}(cA) = c \operatorname{tr}(A).

*ஒரு சதுர அணியின் சுவடும் இடமாற்று அணியின் சுவடும் சமமாக இருக்கும்.
: \operatorname{tr}(A) = \operatorname{tr}(A^{\mathrm T}).

*இரு அணிகளின் பெருக்கல் அணியின் சுவடு:
:\operatorname{tr}(X^{\mathrm T}Y) = \operatorname{tr}(XY^{\mathrm T}) = \operatorname{tr}(Y^{\mathrm T}X) = \operatorname{tr}(YX^{\mathrm T}) = \sum_{i,j}X_{ij}Y_{ij}.
:\operatorname{tr}(X^{\mathrm T}Y) = \sum_{ij}(X \circ Y)_{ij} (ஆடமார்டு பெருக்கலைப் பயன்படுத்தி).
:\operatorname{tr}(X^{\mathrm T}Y) = \operatorname{vec}(Y)^{\mathrm T} \operatorname{vec}(X) = \operatorname{vec}(X)^{\mathrm T}\operatorname{vec}(Y)
:*A* ஒரு *m*&times;*n* அணி; *B* ஒரு *n*&times;*m* அணி எனில்:
:\operatorname{tr}(AB) = \operatorname{tr}(BA).

*அணிகளின் பெருக்கலில் அணிகளின் வட்ட வரிசைமாற்றத்தால் சுவடு மாறுவதில்லை:
:\operatorname{tr}(ABCD) = \operatorname{tr}(BCDA) = \operatorname{tr}(CDAB) = \operatorname{tr}(DABC).
:சாதாரண வரிசைமாற்றத்தில் இது உண்மையாகாது: 
:\operatorname{tr}(ABC) \neq \operatorname{tr}(ACB).
:எனினும் பெருக்கப்படும் அணிகள் மூன்றும் சமச்சீர் அணிகள் எனில் எல்லா வரிசைமாற்றங்களின் கீழும் சுவடு மாறாது:
: tr(*ABC*) = tr(*A*T *B*T *C*T) = tr(*A*T(*CB*)T) = tr((*CB*)T*A*T) = tr((*ACB*)T) = tr(*ACB*)
:மூன்றுக்கு மேற்பட்ட அணிகளைப் பெருக்கினால் இது உண்மையாகாது.

மேலும் சில பண்புகள்:
*\operatorname{tr}(A + B) = \operatorname{tr}(A) + \operatorname{tr}(B),
*\operatorname{tr}(cA) = c\cdot \operatorname{tr}(A),
*\operatorname{tr}(AB) = \operatorname{tr}(BA),
**A* ஒரு சமச்சீர் அணி; *B* ஒரு எதிர் சமச்சீர் அணி எனில்:
:\operatorname{tr}(AB) = 0.

## மேற்கோள்கள்

* Weisstein, Eric W. "Matrix Trace." From MathWorld—A Wolfram Web Resource. http://mathworld.wolfram.com/MatrixTrace.html

## வெளியிணைப்புகள்
* 

பகுப்பு:நேரியல் இயற்கணிதம்
பகுப்பு:அணிக் கோட்பாடு
வாய்மொழி வரலாறு

**வாய்மொழி வரலாறு** என்பது வாய்மொழியின் ஊடாக, நினைவுகள் ஊடாக நபர்கள், சமூகங்கள், நிகழ்வுகள், விடயங்கள் பற்றி வரலாற்றுத் தகவல்கள்களைத் திரட்டுதல், பாதுகாத்தல், பகிர்தல், விளங்க்கிக்கொள்தல் முறையையும், அது தொடர்பான கற்கையையும், அந்தச் சேகரிப்புக்களையும் குறிக்கிறது.  வாய்மொழி வரலாறு  எழுத்தாவணங்களைத் தாண்டி தகவலைப் பெற, பதிவுசெய்ய முனைகிறது.  பொதுவாக வாய்மொழி வரலாறு பங்கேற்பாளர்களுடான நேர்காணலாக அமைகிறது.  இந்த நேர்காணல் ஒலி அல்லது நிகழ்படமாக பதிவுசெய்யப்படுகின்றது.  இந்த மூலங்கள் பின்னர் படி எழுதப்படலாம் (transcribe), மொழி பெயர்க்கப்படலாம், குறிப்புரைக்கப்படலாம்.  இவை பெரும்பாலும் ஆவணகங்களால், நூலகங்களால் பாதுகாக்கப்பட்டு அணுக்கப்படுத்தப்படுகிறன.

## மேற்கோள்கள்


பகுப்பு:ஆவணவியல்
பகுப்பு:வரலாறு
பகுப்பு:வரலாற்றுவரைவியல்
பகுப்பு:வாய்மொழி வரலாறு
கவுசோயிசு புறா

**கவுசோயிசு புறா** என்பது ஆடம்பரப் புறா வகையைச் சேர்ந்தது ஆகும். இவை பல ஆண்டுகள் தேர்ந்தெடுத்த இனப்பெருக்க முறையால்  உருவாயின. கவுசோயிசு மற்றும் அனைத்து பழக்கப்படுத்தப்பட்ட புறாக்களும் மாடப் புறாவிலிருந்து உருவானவையாகும். இவை சற்றே பெரிய புறா வகையாகும்.

## மேலும் காண்க
*புறா வகைகளின் பட்டியல்

## மேற்கோள்கள்

பகுப்பு:புறா வகைகள்